FPSO Perintis

FPSO Perintis adalah merupakan sebuah kemudahan Pengeluaran, Penyimpanan dan Pemindahan Terapung (bahasa Inggeris: Floating, Production, Storage and Offloading atau FPSO) milik M3NERGY FPSO Perintis Sdn Bhd. FPSO Perintis ini telah ditetapkan pada kedalaman 75 meter dan terletak kira-kira 155 kilometer di luar pantai Terengganu. Ia menerima, memproses and menyimpan minyak mentah daripada medan minyak MASA yang terdiri daripada pelantar Malong, Anding dan Sotong.

Sejarah
Sepertimana FPSO Bunga Kertas dan FPSO Kikeh, FPSO Perintis dahulunya berasal daripada sebuah kapal tangki, MT HitraMMHE Milestone. Ia kemudian diubahsuai menjadi FPSO Perintis pada Januari 1998 dan diletakan pada kedudukannya sekarang pada Mac 1999. FPSO Perintis menerima minyak mentah pertama daripada medan MASA pada April 1999. 

FPSO Perintis yang seberat 94,236 DWT ini memiliki keupayaan untuk menerima dan memproses 55,000 tong minyak mentah sehari. Kapasiti penyimpanannya pula adalah sebanyak 640,000 tong.

Perolehan kontrak
Kontrak pertama bagi FPSO ini daripada Petronas Carigali Sdn Bhd berlangsung selama 9 tahun bermula pada tahun 1999 sehingga tahun 2008. Pada 27 Mac, 2009 New Straits Times melaporkan M3NERGY telah berjaya mendapatkan kontrak lanjutan selama 5 tahun bagi membekalkan khidmat FPSO Perintis kepada medan MASA. Kontrak ini berkuatkuasa pada 16 Oktober, 2008.

Lihat juga
 FPSO Kikeh
 FPSO Bunga Kertas
 FSO Angsi
 FSO Abu
 FSO Cendor
 FSO Puteri Dulang
 FPU Gemusut Kakap

Rujukan

Pautan luar
 Perintis FPSO External Turret 
 Tapakweb rasmi M3NERGY FPSO Sdn Bhd